Diari Oficial de la Generalitat Valenciana


Sumari del DOGV 661, del 15-09-1987 (1987/809596)

DECRET 144/1987, de 7 de setembre, del Conseller de la Generalitat Valenciana, pel qual es transforma en Institut Politècnic l'actual Institut de Formació Professional de Primer i Segon Grau que hi ha a la localitat de Xàtiva (València).
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/09/07/144/dof/vci/html**

### Dades del document

Número de DOGV
:   661

Data del DOGV
:   15-09-1987

Secció del DOGV
:   DISPOSICIONS GENERALS

Número del document
:   1987/809596


Data del document
:   07-09-1987

Organisme emissor
:   Conselleria de Cultura, Educació i Ciència

Tipus de document
:   Decret

Decret 144/1987, de setembre, del Consell de la Generalitat Valenciana, pel qual es transforma en Institut Politècnic l'actual Institut de Formació Professional de Primer i Segon Grau que hiha a la localitat de Xàtiva (València).  
La Llei Orgànica 8/1985, de 3 de juliol, reguladora del dret a l'educació, en els articles 11 i 17, preveu la creació i el funcionament de Centres de Formació Professional. D'altra banda el Decret 707/1976, de 5 de març,, esmenta i defineix en els articles 26 i 32, respectivament, la figura dels Instituts Politècnics com a eix institucional per a la implantació i el desplegament en els ensenyaments de Formació Professional en els seus diversos graus.  
Alhora, el Decret 798/1975, de 21 de març sobre normes reguladores dels Instituts Politècnics, concreta les competències, les funcions i els requisits per al supòsit de transformació de Centres Estatals de Formació Professional en Instituts Politècnics.  
Amb l'objecte de contribuir a donar compliment del que disposen les susdites normes i perseguir la finalitat de millorar i perfeccionar els programes d'actuació dels Centres de Formació Professional que hi ha en l'àrea geogràfica de Xàtiva, escau que la dita localitat compte amb un Institut Politècnic que puga iniciar les tasques que li són pròpies en el curs acadèmic 1987/88.  
Per això, vist l'informe emés per la Coordinació de Formació Professional de València d'acord amb el que preveu el Reial Decret 2093/1983, de 28 de juliol, apartat B), lletra d), sobre traspàs de funcions i serveis de l'Administració de l'Estat a la Comunitat Valenciana en matèria d?educació, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana en sessió celebrada el dia 7 de setembre de 1987,  
DECRETE:  
Article primer  
Es transforma en Institut Politècnic l'actual Institut de Formació Professional de Primer i Segon Grau que hi ha a la localitat de Xàtiva (València), quedant suprimit el susdit Centre a partir de la posada en funcionament de l'Institut Politècnic que es crea.  
Article segon  
Aquest Institut s'estableix en els locals del Centre que a tal efecte es transforma pel present Decret, denominant-se d'ara endavant «Instituto Politécnico de Xàtiva».  
DISPOSICIONS FINALS  
Primera  
Resta autoritzat el Conseller de Cultura, Educació i Ciència per tal que adopte totes les disposicions reglamentàries que calga per a l'aplicació i el desplegament del que disposa aquest Decret.  
Segona  
Aquest Decret vigirà l?endemà de la publicació en el Diari Oficial de la Generalitat Valenciana.  
València, 7 de setembre de 1987.  
El President de la Generalitat,   
JOAN LERMA I BLASCO  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI